**Tokod Nagyközség Önkormányzata Képviselő-testülete és szervei szervezeti és működési szabályzatáról szóló rendeletének előzetes hatásvizsgálata**

A jogalkotásról szóló 2010. évi CXXX. törvény 17. § (1) bekezdése alapján a rendelettervezet előzetes hatásvizsgálata szerint a szabályozás várható következményei a következők:

**A rendelet-tervezet hatásai**

**Társadalmi és gazdasági hatás:**

Az önkormányzat képviselő-testülete szervezeti és működési rendjének a törvényes keretek között történő szabályozása hozzájárul a jogbiztonság érvényesüléséhez.

**Költségvetési hatás:**

A tervezett szabályozásnak költségvetési hatása nincs.

**Környezeti és egészségi hatás:**

A tervezett szabályozásnak az egészségre, valamint a környezetre közvetlen hatása nincs.

**Az adminisztratív terheket befolyásoló hatás:**

A tervezett szabályozás az adminisztratív terheket nem növeli.

**A jogszabály megalkotásának szükségessége, a jogalkotás elmaradásának következménye:**

A rendelet megalkotása törvényi kötelezettség, melyet az Mötv. 53. § (1) bekezdése határoz meg. Az Mötv. 43. § (3) bekezdése értelmében a képviselő-testület az alakuló, vagy az azt követő ülésen köteles felülvizsgálni a szervezeti és működési szabályzatáról szóló rendeletét.

**A jogszabály végrehajtásához szükséges személyi, szervezeti, tárgyi és pénzügyi feltételek:**

A jogszabály alkalmazásához szükséges személyi, szervezeti, tárgyi és pénzügyi feltételek adottak. A tervezett szabályozás a Hivatal létszámbővítését nem igényli, nem idéz elő szervezeti átalakítást.